Úradný vestník L 264 , 15/10/2003 S. 0016 - 0018



Nariadenie Komisie (ES) č. 1801/2003 zo 14. októbra 2003, ktorým sa dočasne povoľuje nové použitie určitého mikroorganizmu v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady (ES) č. 70/524/EHS z 23. novembra 1970 o doplnkových látkach do krmív [1], naposledy zmenenú a doplnenú smernicou Komisie 2003/7/ES [2], najmä jej článok 3 a článok 9e ods. 1, keďže: (1) smernica 70/524/EHS vyžaduje, aby sa do obehu nedávala žiadna doplnková látka, ak na ňu spoločenstvo neudelilo povolenie; (2) v prípade doplnkových látok uvedených v časti II prílohy C k smernici 70/524/EHS, medzi ktoré patria aj mikroorganizmy, možno poskytnúť dočasné povolenie pre nové použitie doplnkovej látky do krmív, ak sú splnené podmienky stanovené uvedenou smernicou a ak je možné s ohľadom na dostupné výsledky predpokladať, že pri používaní vo výžive zvierat má jeden z účinkov uvedených v článku 2 písm. a) uvedenej smernice. Takéto dočasné povolenie sa môže poskytnúť na obdobie najviac štyroch rokov; (3) táto doplnková látka už bola povolená nariadením Komisie č. 1411/1999/ES [3]pre prasiatka a nariadením Komisie (ES) č. 1636/1999 [4]pre teľatá a na výkrm kurčiat; (4) k žiadosti o rozšírenie povolenia na používanie na výkrm moriek boli ako podklady predložené nové údaje; (5) z posúdenia žiadosti o povolenie predloženej ohľadom mikroorganizmu uvedeného v prílohe tohoto nariadenia vyplýva, že podmienky uvedené v článku 9e ods. 1 smernice 70/524/EHS sú splnené; (6) používanie Enterococcus faecium uvedeného v prílohe by sa preto malo dočasne povoliť na obdobie štyroch rokov a mal by sa zahrnúť do kapitoly IV zoznamu povolených doplnkových látok; (7) Vedecký výbor pre výživu zvierat poskytol súhlasné stanovisko ohľadom bezpečnosti používania Enterococcus faecium, ktorý sa má používať v krmivách pre morky za podmienok ustanovených v prílohe k tomuto nariadeniu; (8) posúdenie žiadosti ukazuje, že treba prijať určité postupy na ochranu pracovníkov pred vystavením vplyvu doplnkových látok uvedených v prílohe. Napriek tomu takáto ochrana je zabezpečená uplatňovaním smernice Rady 89/391/EHS z 12. júna 1989 o zavedení opatrení na podporu zlepšenia bezpečnosti a zdravia pracovníkov pri práci [5]; (9) opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Doplnková látka patriaca do skupiny Mikroorganizmy uvedená v prílohe má povolenie na používanie ako doplnková látka do krmív za podmienok ustanovených v prílohe. Článok 2 Toto nariadenie nadobúda účinnosť tretí deň nasledujúci po dni jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. októbra 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 22, 25.1.2003, s. 28. [3] Ú. v. ES L 164, 30.6.1999, s. 56. [4] Ú. v. ES L 194, 27.7.1999, s. 17. [5] Ú. v. ES L 183, 29.6.1989, s. 1. -------------------------------------------------- PRÍLOHA "Číslo (alebo číslo ES) | Doplnková látka | Chemický vzorec, opis | Druh alebo kategória zvierat | Najvyšší vek | Najnižší obsah | Najvyšší obsah | Iné ustanovenia | Platnosť povolenia | živé zárodky/kg kompletného krmiva | živé zárodky/kg kompletného krmiva | Mikroorganizmy 13 | Enterococcus faecium DSM 10 663/NCIMB 10 415 | Prípravok z Enterococcus faeciums obsahom najmenej: Prášková a granulovaná forma:3,5 × 1010 živých zárodkov/g doplnkovej látkyPotiahnutá forma:2,0 × 1010 živých zárodkov/g doplnkovej látkyTekutá forma:1 × 1010 živých zárodkov/ml doplnkovej látky | Výkrm moriek | — | 1×107 | 1×109 | 1.V návode na použitie doplnkovej látky a premixu uveďte teplotu pri skladovaní a stabilitu pri granulovaní2.Môže byť použitý v kŕmnej zmesi, ktorá obsahuje povolené kokcidiostatiká: diklazuril, lasalocid sodný, maduramycin amónny monenzinát sodný, halofuginon, robenidín | Od 18.10 2003 do 18.10.2007" | --------------------------------------------------